אווז עורבני

אווז עורבני (שם מדעי: Anseranas semipalmata) הוא מין יחיד בסוגו והיחיד ששרד ממשפחתו שבסדרת האווזאים. נפוץ באגמים, ביצות וחופים בצפון אוסטרליה ובגינאה החדשה. האווז אינו נמצא בסכנה אך החל להיעלם מכמה אזורים באוסטרליה. הוא נחשב כעת חיה מוגנת  במדינה, לאחר שבעבר ניצודו רבים מבני מינו על ידי האבוריג'ינים.

מאפיינים 
למרות שהוא קרוי אווז, הוא לא משתייך למשפחת הברווזיים אלא למשפחה אחרת - אווזים עורבניים - בה כל שאר המינים נכחדו. המינים הקרובים אליו ביותר הם הקמיקיים בדרום אמריקה.

לאווז נוצות שחורות-לבנות ורגליים צהובות. יש לו שטח עור חשוף ורוד על הפנים ומקור ורוד וארוך, בעל בליטה מעוקלת ייחודית. לראשו  כרבולת שחורה. אורכו 75-90 ס"מ, מוטת כנפיו 125-185 ס"מ ומשקלו 2.8 ק"ג בממוצע. הנקבות מעט יותר קטנות מהזכרים אך דומות להם במראה. הצעירים בעלי פלומה אפורה-לבנה ועור הפנים החשוף שלהם אפור ולא ורוד.  

אווז זה חי בלהקות ומקנן על הקרקע. הנקבה מטילה 5-14 ביצים בממוצע. הוא אינו מונוגמי כמיני אווזים אחרים, והזכר מזדווג עם נקבות רבות. משערים, שתופעה זו מקטינה את הסיכון שהאפרוחים ייטרפו על ידי תנינים, נחשים, שחפים ועופות אחרים.

גלריה

ראו גם
 אווזאים
 פאונה של אוסטרליה

קישורים חיצוניים

הערות שוליים 

טקסונים שתוארו בידי ג'ון לאת'אם
אווזאים
עופות יחידים בסוגם
מינים יחידים במשפחתם
אוסטרליה: עופות
בעלי חיים שתוארו ב-1798